**Ministru kabineta noteikumu projekta**

„Latviešu valodas aģentūras maksas pakalpojumu cenrādis” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Latviešu valodas aģentūras maksas pakalpojumu cenrādis” (turpmāk – projekts) sagatavots, saskaņā ar:  1) *Euro* ieviešanas kārtības likuma 30.panta pirmo daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3) Latvijas nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.3.apakšpunktu. |
| 2. | Pašreizējā situācija un problēmas | Ministru kabineta 2011.gada 8.marta noteikumos Nr.179 „Noteikumi par valsts aģentūras „Latviešu valodas aģentūra” sniegto publisko maksas pakalpojumu cenrādi” Latviešu valodas aģentūras sniegto maksas pakalpojumu cenas ir norādītas latos. Ievērojot minēto un to, ka ar 2014.gada 1.janvāri Latvijā plānots ieviest *euro,*  nepieciešams izstrādāt jaunu Ministru kabineta noteikumu projektu par Latviešu valodas aģentūras maksas pakalpojumu cenrādi.  Izstrādājot noteikumu projektu, tehniski ir precizētas noteikumu 1. pielikuma pozīcijas 1.207 līdz 1.213 PVN vērtība un kopējā cena ar PVN. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot Ministru kabineta 2011.gada 8.marta noteikumus Nr.179 „Noteikumi par valsts aģentūras „Latviešu valodas aģentūra” sniegto publisko maksas pakalpojumu cenrādi” *euro* ieviešanai.  Projekts sagatavots atbilstoši *Euro* ieviešanas kārtības likuma 6.panta otrajai daļai.  Aprēķins (pielikums) veikts, piemērojot neatsaucami fiksētu euro maiņas kursu (EUR 1 = LVL 0,702804), ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret euro. Aprēķina rezultātā netiek radīta ietekme uz valsts budžetu.  Izstrādājot noteikumu projektu, tehniski ir precizētas noteikumu 1. pielikuma pozīcijas 1.207 līdz 1.213 PVN vērtība un kopējā cena ar PVN.  Izstrādājot noteikumu projektu, noteikumu projekta pielikumā tehniski ir precizēta piezīme, jo ar 2013.gada 1.janvāri spēkā stājies Pievienotās vērtības nodokļa likums, kas aizstāj likumu „Par pievienotās vērtības nodokli”. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

06.08.2013; 16:00

419

A.Širaks

29622923, arvis.siraks@valoda.lv